Oficiālais Vēstnesis L 093 , 12/04/1994 Lpp. 0011 - 0015

Speciālizdevums somu valodā: Nodaļa 3 Sējums 56 Lpp. 0284

Speciālizdevums zviedru valodā: Nodaļa 3 Sējums 56 Lpp. 0284



Komisijas Regula (EK) Nr. 804/94 (1994. gada 11. aprīlis), ar ko nosaka atsevišķus sīki izstrādātus noteikumus Padomes Regulas (EEK) Nr. 2158/92 piemērošanai attiecībā uz mežu ugunsgrēku informācijas sistēmām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 23. jūlija Regulu (EEK) Nr. 2158/92 par Kopienas mežu aizsardzību pret ugunsgrēkiem [1] un jo īpaši tās 5. panta 3. punktu, tā kā saskaņā ar Regulas (EEK) Nr. 2158/92 5. panta 2. punktu mežu ugunsgrēku informācijas sistēmas izveides mērķi ir veicināt informācijas apmaiņu par mežu ugunsgrēkiem, pastāvīgi novērtēt dalībvalstu un Komisijas mežu aizsardzības pret ugunsgrēkiem nolūkā pieņemto pasākumu ietekmi, izvērtēt ugunsbīstamības periodus, pakāpi un cēloņus, kā arī attīstīt stratēģijas mežu aizsardzībai pret ugunsgrēkiem, īpaši akcentējot cēloņu likvidēšanu vai mazināšanu; tā kā, sastādot 10. panta 3. punktā paredzēto progresa ziņojumu, jāizmanto informācija par pasākumu efektivitātes novērtējumu, kā noteikts Regulas (EEK) Nr. 2158/92 5. panta 2. punktā; tā kā, lai sasniegtu iepriekš minētos standartmērķus, dalībvalstīm vismaz jāsavāc datu kopums, ko veido informācija, kura ir salīdzināma Kopienas līmenī un pieejama ar noteiktiem regulāriem starplaikiem, turpmāk tekstā saukta "minimālā pamatinformācija par mežu ugunsgrēkiem"; tā kā šādi dati pakāpeniski jāsaskaņo Kopienas līmenī un pamatinformācija jāattīsta, jo īpaši pamatojoties uz ciešu sadarbību šajā jomā starp dalībvalstīm un Komisiju Pastāvīgajā mežsaimniecības komitejā, lai izvairītos no traucējumiem pastāvošajās valstu datu vākšanas sistēmās par mežu ugunsgrēkiem; tā kā šim nolūkam vajadzētu noteikt hronoloģisku secību, kādā vācami pamatinformācijai paredzētie atsevišķie dati; tā kā, lai varētu pretendēt uz Kopienas ieguldījumu informācijas sistēmu izveidē, dalībvalstīs jābūt savāktai minimālajai pamatinformācijai par mežu ugunsgrēkiem; tā kā būtu jāizklāsta nosacījumi, ar kādiem ieguldījuma pieteikumi nododami pārbaudei, ņemot vērā Regulas (EEK) Nr. 2158/92 5. panta 2. punktā noteiktos mērķus; tā kā šajā regulā paredzētie pasākumi ir saskaņā ar Pastāvīgās mežsaimniecības komitejas atzinumu, IR PIEŅĒMUSI ŠO REGULU. 1. pants 1. Dalībvalstis savāc tādu informācijas kopumu par mežu ugunsgrēkiem, kas ļauj tām sasniegt Regulas (EEK) Nr. 2158/92 5. panta 2. punktā noteiktos mērķus. 2. Informācijas kopums satur vismaz tās standarta vienības, kas ir salīdzināmas Kopienas līmenī, turpmāk tekstā - "minimālā pamatinformācija par mežu ugunsgrēkiem", kā noteikts I pielikumā. 3. Šāda informācijas kopuma ievākšanu var ierobežot, attiecinot uz augstas un vidējas ugunsbīstamības teritorijām dalībvalstīs. 4. Kopš šīs regulas stāšanās spēkā dalībvalstis katru gadu pamatinformāciju paziņo Komisijai. 5. Pēc dalībvalstu pieprasījuma, pamatotos gadījumos, termiņus, kuros pamatinformācija jādara pieejama, var pagarināt. 6. Sīki izstrādāti tehniskie noteikumi šā panta piemērošanai ir noteikti I pielikumā. 2. pants 1. Finanšu atbalsta pieteikumos nolūkā īstenot 1. panta 1. punktā minētā informācijas kopuma vākšanu, uzlabot to vai paplašināt līdz teritorijām, kas vēl nav aptvertas, jāietver II pielikumā uzskaitītā informācija un dokumenti. 2. Pieteikumi, kas neatbilst 1. punktā izklāstītajiem nosacījumiem, netiek izskatīti. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 11. aprīlī Komisijas vārdā — Komisijas loceklis René Steichen [1] OV L 217, 31.7.1992., 3. lpp. -------------------------------------------------- I PIELIKUMS SĪKI IZSTRĀDĀTI TEHNISKIE NOTEIKUMI 1. PANTA PIEMĒROŠANAI Šīs regulas 1. panta 2. punktā minētajai minimālajai pamatinformācijai par mežu ugunsgrēkiem par katru oficiāli reģistrētu meža ugunsgrēku jāietver sīkas ziņas, kas uzskaitītas 1. punktā un, sākot no 1994. gada 1. janvāra, arī sīkas ziņas, kas minētas 2. punktā. Piemēro turpmāk minētās valstu definīcijas terminiem "mežs", "meža ugunsgrēks", "mežu zeme" un "nemežu zeme". 1. Sīkas ziņas, kas jāvāc kopš šīs regulas spēkā stāšanās datuma a) Pirmā trauksmes signāla datums Būtu jānorāda vietējais datums (diena, mēnesis, gads), kurā valsts ugunsaizsardzības dienests tika informēts par ugunsgrēka izcelšanos. Piemērs: 1990. gada 21. jūnijs/ 21.6.1990. b) Pirmā trauksmes signāla laiks Būtu jānorāda vietējais laiks (stunda, minūte), kurā valsts ugunsaizsardzības dienests tika informēts par ugunsgrēka izcelšanos. Piemērs: pulksten 13 un 10 minūtes/ 13.10. c) Pirmā ugunsdzēsības pasākuma datums Būtu jānorāda vietējais datums (diena, mēnesis, gads), kurā pirmā ugunsdzēsības komanda ieradās meža ugunsgrēka vietā. Piemērs: 1990. gada 21. jūnijs/ 21.6.1990. d) Pirmā ugunsdzēsības pasākuma laiks Būtu jānorāda vietējais laiks (stunda, minūte), kurā pirmā ugunsdzēsības komanda ieradās meža ugunsgrēka vietā. Piemērs: pulksten 13 un 30 minūtes/ 13.30. e) Datums, kurā ugunsgrēks tika apdzēsts Būtu jānorāda vietējais datums (diena, mēnesis, gads), kurā ugunsgrēks tika pilnībā apdzēsts, t.i., kad pēdējās ugunsdzēsības komandas atstāja meža ugunsgrēka vietu. Piemērs: 1990. gada 21. jūnijs/ 21.6.1990. f) Laiks, kurā ugunsgrēks tika apdzēsts Būtu jānorāda vietējais laiks (stunda, minūte), kurā pēdējās ugunsdzēsības komandas atstāja meža ugunsgrēka vietu. Piemērs: pulksten 17 un 50 minūtes/ 17.50. g) Ugunsgrēka izcelšanās vieta Komūnas nosaukums un secīgas teritoriālās vienības, kurām tā pieder (province vai departaments, reģions, valsts), kurā tika paziņots par ugunsgrēka izcelšanos. Piemērs: | komūna → Grasa, departaments vai province → Jūras Alpi, reģions → Provansa, Alpi, Azūra krasts, valsts: → Francija. | h) Kopējā izdegusī platība Būtu jānorāda kopējā platība, ko pārklājis ugunsgrēks, un izmantotās platības vienības. Platības vienībai un mērījuma precizitātei vajadzētu būt tādai, kādu parasti izmanto dalībvalstī. Piemērs: 121,28 hektāri/ 121,28 ha. i) Izdegušās platības iedalījums mežu un nemežu zemēs Būtu jānorāda mežu zeme un nemežu zeme, ko pārklājis ugunsgrēks, un izmantotās platības vienību vai attiecīgo platību procentuālā izteiksmē no kopējās platības, ko pārklājis ugunsgrēks uz mežu zemes un nemežu zemes. Platības vienībai un mērījuma precizitātei vajadzētu būt tādai, kādu parasti izmanto dalībvalstī. Piemērs: | mežu zeme → 91,28 ha, nemežu zeme → 30,00 ha, vai mežu zeme → 75,26 %, nemežu zeme → 24,74 %. | j) Iespējamais meža ugunsgrēka iemesls Iespējamo ugunsgrēka iemeslu jānorāda saskaņā ar šīm četrām kategorijām: 1. Ugunsgrēka iemesls nezināms; 2. Dabīgs cēlonis, piemēram, zibens; 3. Negadījums vai nevērība, t.i., izcelšanās ir tieši vai netieši saistīta ar cilvēka rīcību, taču attiecīgā persona nerīkojās ar nolūku iznīcināt meža platību (piemēram, negadījumi, ko izraisījušas elektrolīnijas, dzelzceļš, darbi, grilkrāsnis, ugunskurs utt.); 4. Ugunsgrēki, kas izraisīti tīši, t.i., tos izraisījusi persona, kas kādu motīvu dēļ ir gribējusi iznīcināt meža platību. Piemērs: iespējamais cēlonis Nr. 4. 2. Papildus ziņas jāvāc, vēlākais, sākot no 1995. gada 1. janvāra k) Komūnas kods Jānorāda Eiropas kods komūnai, kurā ugunsgrēks izcēlies. Šis kods sastāv no deviņiem cipariem, ietverot dalībvalsts kodu, reģiona kodu, provinces kodu un komūnas kodu. Izmantojot kodu, ugunsgrēka atrašanās vietu administratīviem mērķiem var noteikt nekavējoties. Dalībvalstis no Komisijas varēs iegūt sarakstu ar Eiropas komūnu kodiem datu glabāšanas medijā. Piemērs: | 01 | 05 | 02 | 789 | | dalībvalstis | reģions | province | komūna | -------------------------------------------------- II PIELIKUMS INFORMĀCIJA UN DOKUMENTI, KAS IESNIEDZAMI KOPĀ AR KOPIENAS ATBALSTA PIETEIKUMU SASKAŅĀ AR ŠĪS REGULAS 2. PANTA 1. PUNKTU Iesniegtajam atbalsta pieteikumam jāsatur šādas sīkas ziņas, kā norādīts turpmāk tekstā: 1. Pieteikuma iesniedzējs 2. Vispārīgas ziņas par pieteikumu 2.1 Projekta nosaukums 2.2 Pieteikuma konteksta un mērķu apraksts 2.3 Sīks pieteikuma apraksts (vajadzētu pievienot visus attiecīgos dokumentus, kartes u.c., kas palīdz izprast pieteikumu) 2.4 Pieteikuma ģeogrāfiskās darbības joma un projekta aptverto reģionu ugunsbīstamības pakāpe 2.5 Paredzamais sākuma un beigu datums 2.6 Projekta ieguldījums Regulas (EEK) Nr. 2158/92 5. panta 2. punkta mērķu sasniegšanā 3. Nepieciešamais finansējums 3.1 Kopējās projekta izmaksas (valsts valūtā) 3.2 Izmaksas, attiecībā uz kurām atbalsts ir pieprasīts (valsts valūtā) 3.3 Pieprasītais atbalsts (valsts valūtā) 3.4 Aģentūra, kurai veicami maksājumi, un bankas konts --------------------------------------------------